22/03/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 398/2008

Resolución do 23 de febreiro de 2010, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no Concello de Oroso (N.° Expte. IN407A 398/2008). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión Fenosa Distribución, S. A. Enderezo social: Avda. de Arteixo, 171- A Coruña. Denominación: L. M. T. A., C. T. I., R. B. T. A., Vilarelle. Situación: Oroso. Características técnicas: Liña eléctrica de media tensión aérea (L. M. T. A.), a 20 kV, cunha lonxitude de 0,114 km, coa orixe na L. M. T. A. Ordes entre o tramo a C. T. Oroso e C. T. Famelga (Expte.257/2007), con condutor tipo LA-56 mm 2 Al, e final no C. T. proxectado. Centro de transformación (C. T.) intemperie a instalar no lugar de Vilarelle, cunha potencia de 50 kVA e unha relación de transformación de 20/0,4-0,23 kV. Liña de baixa tensión aérea, cunha lonxitude total de 1,095 km, coa orixe no C. T. proxectado, con condutores tipo RZ, e sobre apoios de formigón. Concello de Oroso. Resultan os seguintes feitos: Primeiro. –A petición someteuse a información pública por acordo do 14 de outubro de 2008 da Delegación Provincial, publicada no DOG do 24 de novembro de 2008, no BOP de A Coruña do 14 de novembro de 2008 e no xornal El Correo Gallego de 5 de novembro de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Segundo. –Dentro do prazo establecido foron presentadas alegacións por: Don Freddy Santiago Campor De Viguri e dona Izar En Njimi Es Sahraouy, propietarios dos predios n.° 1 e n.° 2, respectivamente, manifestan considérese a posibilidade de que a instalación vaia en soterrado e procédase á corrección dos datos do propietario do predio n.° 1. Destas alegacións se Ile deu traslado á empresa solicitante, manifestando Unión Fenosa Distribución, S. A. o seguinte: Para constancia no expediente corrixe o segundo apelido do titular proposto, así como o enderezo a efectos de futuras notificacións. Que o proxecto realizouse conforme ao Decreto 3151/68 de 28 de novembro R. T. L. E. A. T., sen que existan limitacións nin prohibicións á constitución da servidume. Que no caso de ser declarado de utilidade pública, será o Xurado de Expropiación de Galicia o encargado de valorar o prexuízo que se produce nestes predios. Que a alternativa proposta pola propiedade, non se acredita que non supere o 10% do custe da liña, non sendo admisible a variante cando o custe da mesma sexa superior ao 10% do orzamento da parte da liña afectada pola variante (art. n.° 161 R. D. 1955/2000, de 1 de decembro). Como continuación a esta alegación Unión Fenosa Distribución presenta un escrito no que xustifica que a variante subterránea superaría o 10% do orzamento. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, as devanditas instalacións, nas que as características axustaranse en tódalas súas partes ás que figuran no proxecto e ás condicións técnicas e de seguridade establecidas nos regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir do día seguinte ó da notificación desta resolución; tamén poderá interpoñer calquera outro recurso que estime perinente ao seu dereito. A Coruña, 23 de febreiro de 2010. Tristana Moraleja Gómez Xefa territorial da Coruña